News Update: สิงคโปร์ปิดรับนักท่องเที่ยว ยกเลิกโครงการ VTL ถึงวันที่ 20 ม.ค. กังวลความเสี่ยงโอมิครอน - FINNOMENA
สิงคโปร์ระงับการขายตั๋วเครื่องบินและรถโดยสารในโครงการ Vaccinated Travel Lane (VTL) ตั้งแต่วันที่ 23 ธ.ค. - 20 ม.ค. จากความกังวลว่าไวรัสสายพันธุ์โอมิครอนอาจแพร่กระจายอย่างรวดเร็ว
22 ธ.ค. 2564

สิงคโปร์ระงับการขายตั๋วเครื่องบินและรถโดยสารในโครงการ Vaccinated Travel Lane (VTL) ตั้งแต่วันที่ 23 ธ.ค. – 20 ม.ค. จากความกังวลว่าไวรัสสายพันธุ์โอมิครอนอาจแพร่กระจายอย่างรวดเร็ว
ก่อนหน้านี้ รัฐบาลสิงคโปร์ได้เปิดตัวโครงการ VTL ซึ่งอนุญาตให้ผู้ฉีดวัคซีนครบโดส และมีผลทดสอบโควิดภายใน 2 วันก่อนเดินทางมาจากประเทศที่กำหนดสามารถเดินทางเข้าสิงคโปร์ได้โดยไม่ต้องกักตัว
กระทรวงสาธารณสุขสิงคโปร์แถลงว่า แผนดังกล่าวจะช่วยเพิ่มเวลาให้รัฐบาลสามารถศึกษาและทำความเข้าใจกับโอมิครอนได้มากขึ้น โดยสิงคโปร์จะเร่งเพิ่มขีดความสามารถด้านการรักษาพยาบาล และทำให้ผู้คนจำนวนมากได้รับวัคซีนครบถ้วน รวมถึงการเร่งฉีดวัคซีนเข็มบูสเตอร์
หลังจากวันที่ 20 ม.ค. รัฐบาลสิงคโปร์เตรียมลดโควตาตั๋วเครื่องบิน VTL ลง 50% จากแผนเดิม โดยสำหรับนักท่องเที่ยวที่มีตั๋วเครื่องบินหรือรถโดยสาร VTL อยู่แล้วสามารถเดินทางได้เช่นเดิม โดยล่าสุด สิงคโปร์พบผู้ติดเชื้อโอมิครอนจากต่างประเทศแล้ว 65 ราย
อ้างอิง: https://www.reuters.com/world/asia-pacific/singapore-freeze-new-ticket-sales-quarantine-free-travel-2021-12-22/
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
สิงคโปร์
โควิด-19
โอมิครอน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA